**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Birgünlük cücələrin və inkubasiya yumurtalarının Azərbaycan Respublikasına**

**idxalına dair**

**BAYTARLIQ TƏLƏBLƏRİ**

Hazırkı tələblərin qüvvəsi sənaye quşçuluğun biotexnoloji istehsalatında istifadə olunan, təsərrüfatda, sirklərdə, heyvanat parklarında və buna bənzər müəssisələrdə saxlanılması üçün elmi və diaqnostik araşdırmaların aparılması zamanı, vəhşi təbiətə uyğunlaşması məqsədilə gətirilən, göndərilmə zamanı 75 saat yaşında onlara yaxın olan aşağıdakı quş növlərinin embrionları və cücələrinə şamil edilir:

Toyuq fəsiləsi;

- toyuqlar: ev, bütün növlər və cinslər, həmçinin ;

- firəngtoyuğu ;

- hind xoruzu ;

- qırqovullar ;

- bildirçinlər ;

- tovuz quşu;

- kəkliklər ;

- qarabağırlar ;

ev qazları ;

ördəklər ;

dəvəquşular ;

emular ;

nandular ;

Azərbaycan Respublikasına idxala yoluxucu xəstəliklərdən azad təsərrüfatlardan və inzibati ərazilərdən olan, yuxarıda sadalanmış, quş qripinin bütün növlərinə qarşı peyvənd olunmamış quş növlərinin kliniki cəhətdən sağlam və həmin təsərrüfatlarda yem hazırlanan zamanı gövşəyən heyvanların orqanları və toxumalarından istifadə edilmiş heyvan mənşəli yemlər verilməməlidir. Tərkibində gen mühəndisliyinin üsulları və ya digər genetik cəhətdən modifikasiya edilmiş mənbələr vasitəsilə istehsal edilmiş xammal olmayan yemlərlə yemləndirilməmiş ana sürülərinin cücələrinə və inkubasiya yumurtalarına icazə verilir:

- bütün növlər - son 12 ay ərzində inzibati ərazidə (ştat, əyalət, torpaq, dairə və sairə) – Nyukasl xəstəliyindən, yüksək patogenli quş qripi (hemaqlütinin istənilən altnövü) və aşağı patogenli (hemaqlütinin 5, 7, 4, 6, 9 altnövləri);

- toyuqlar fəsiləsinin nümayəndələri – son 12 ay ərzində təsərrüfatda – ornitoz (psittakoz), paramiksoviruslu infeksiya (PMV-2), toyuqların infeksion bronxiti, infeksion larinqotraxeit, infeksion ensefalomielit, hind toyuqlarının rinotraxeiti;

- qazlar və ördəklər - son 12 ay ərzində təsərrüfatda – ornitoz, ördəklərin qripi (taunu), Derji xəstəliyi, ördəklərin viruslu hepatiti;

- dəvəquşular, emu və nandular – qarayara, salmonellyoz, Born xəstəliyi.

Toyuq və hind toyuqlarının ana sürüləri seroloji pulloroz antigeni ilə müayinə olunmalıdır. Bu zaman müsbət reaksiya verən quşlar aşkar edilməməlidir.

İnkubasiya yumurtaları yuxarıda göstərilmiş, baytarlıq tələblərinə cavab verən quşlardan alınmalıdır.

Toyuqların birgünlük cücələri (broylerlərdən başqa) Marek xəstəliyinə qarşı peyvənd olunmalıdır.

İnkubasiya yumurtaları yumurtalamadan sonra 2 saatdan gec olmamaqla və bilavasitə idxalçıya göndərilməzdən öncə ixracatçı ölkədə qəbul edilmiş üsullarla dezinfeksiya edilməlidir.

İnkubasiya yumurtaları və cücələr birdəfəlik istifadə üçün taralarda tədarük olunur.

Nəqliyyat vasitələri ixracatçı ölkədə qəbul edilmiş qaydalara uyğun işlənilir və hazırlanır.

Hazırkı tələblərdə göstərilmiş şərtlərin yerinə yetirilməsi diaqnostik müayinələrin və peyvəndlərin aparıldığı tarixlərin göstərildiyi ixracatçı ölkənin dövlət baytar həkimi tərəfindən imzalanmış, ona aydın olan dildə və beynəlxalq dildə tərtib olunmuş baytarlıq sertifikatları ilə tam təsdiq olunmalıdır.

Quşların və inkubasiya yumurtalarının Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsizliyi Agentliyindən icazənin alınmasından sonra mümkündür.

Azərbaycan Respublikasının ərazisinə çatdırıldıqdan və dövlət sərhəd nəzarətindən keçdikdən sonra quş (broylerlərdən başqa) xüsusi hazırlanmış yerdə 30 gün müddətinə karantinə yerləşdirilir və bu müddət ərzində Azərbaycan Respublikasının Qida Təhlükəsizliyi Agentliyinin nəzarəti altında bütün zəruri diaqnostik müayinələr aparılır. Epizootiya əleyhinə tədbirlər planına uyğun olaraq konkret region üçün profilaktiki immunizasiya aparılır.